Republica Serbia de Krajina

La Republica Serbia de Krajina estió una entidat protoestatal creyada en 1991 por la fusión de las autoproclamadas rechions autonomas serbias en territorios de la Republica de Croacia que yeran habitaus por la minoría serbia (Krajina, Eslavonia occidental y Eslavonia oriental-Baranja-Sirmio occidental). La creyación d'esta republica siguió a la proclamación d'independencia de Croacia respecto a la Yugoslavia. La Republica Serbia de Krajina s'oposó a lo gubierno croata en la suya guerra d'independencia, tenió presencia de cascos azuls, y desapareixió en 1995 con la Operación Tronada, que permitio a lo gubierno croata de recuperar lo sector entre Knin y Sisak. Lo territorio que no recuperó Croacia en 1995 se convertió en la nueva entidat dita "Eslavonia oriental, Baranja y Sirmio occidental", reintegrada pacificament en Croacia en 1998.

Categoría:Estaus desapareixius
Categoría:Pueblo serbio